Kiøbenhavns Postrytter, 1795-11-16
London, den 30te October. Man synes temmelig enig om, at det Skud, saavel Kongen selv, som hans Oberstaldmester og opvartende Kammerherre paastod at være skeet efter ham, ikke har været andet end en svær Steen, der med Styrke var kastet hen i Vognen, og havde slaaet Vinduet i Stykker, derimod gientage alle Tidender flere og flere Efterretninger og Hæftigheden af den Misnøye, der havde yttret sig ved dette Optog, saavel mod ham, som mod Ministerne. Et Oppositions blad siger herom: De Omstændigheder, der ledsagede Kongens Kiørsel til Overhuset, vare af det Slags, at de i det Kongelige Sind maatte vække de smerteligste Følelser, og at enhver Ven af Landets Constitution, enhver, der er giennemtrængt af den Monarkens Værdighed og Person skyldige Ærbødighed, og af den offentlige Roligheds og Ordens Fornødenhed, alvorligst maae beklage dem. Ministrene, hvem den ved deres halsterrige Vedhængenhed i et ulykkeligt og undertrykkende System opvakte Uvillie ikke var ubekiendt, vogtede sig for at lade deres egne Vogne see paa Gaderne, inden den ved slige Leiligheder sædvanlige Folkeklynge var adskilt. (Midlertid bleve dog baade Portland, og Chatam, Master Pitts Broder, og Hertugen af Gloucester, Kongens Broder, udpebne, da de kiørte til Parlamentet) De havde brugt overordentlig Forsigtighed, for at vedligeholde Roligheden, og hindre, at nogen uanstændig eller mishagelig Tone skulde naae til Kongens Øren. J adskillige Deele af Staden, vare Tropper i Beredskab, Antallet af Constablerne (Politiet) om Statsvognen var anseelig forøget, og denne Cirkel forøgedes endnu ved det usædvanlige Syn af en Militairgarde paa begge Sider af Vognen. Fra denne med Militair omgivne Kreds hørte man nu og da svage Tilraab opstige; men de tiente blot til en melancholsk Kontrast med hine uforanstaltede og uforberedede Hengivenhedsudbrud, hvormed Hs. Majestæt var vant at helses af Folket, og overstemmedes med Husen, Piben, og stedsevarende Raaben, ingen Konge, ingen Pitt, ingen Kriig, ned med Georg Fred Brød, o. s. v. - Endnu synderligere contrasterede imidlertid disse - efter hiint Blads Sigende af Ministrene forudseete - Scener med den Tale, hvormed de lode Kongen aabne Parlamentet, og hvori han strax i Begyndelsen talte om den store Fornøyelse, hvormed han anmærkede, at Udsigten for den fælles Sag, mangen ugunstig Begivenhed uagtet, dog væsentlig havde forbedret sig; samt at han i Slutningen af samme Tale, maatte rose den Ordens og Lovhørigheds Aand, der med meget saa Undtagelser (Aviserne have dog ikke nævnet saa meget faa) midt under den haarde Dyrtid havde viist sig. Sheridan skiænkede heller ikke den Kongelige Taler disse i Øyne faldende Modsigelser; men erindrede: at den bedøvede Studsen, hvormed man havde hørt Talen fra Tronen, der ikke var Kongens, men Ministerens Tale, havde ikke undret ham; men nok Ordet Fornøyelse i Talens Begyndelse. At være fornøyet med alt, ansaaes som et Tegn paa Fromhed og christelig Hengivenhed, og de Kongelige Ministre vare følgelig de frommeste Mennesker i Verden, siden de vare fornøyede med Tingenes Forbedring, siden forrige Aar. Om det da var Forbedring, at de nu havde Kriig med Holland, havde mistet Spaniens Medvirkning, og igien tabt en Øe i Vestindien. Hvor Kongen kunde udsige Ordet: Fornøyelse, da han just var kiørt midt igiennem sine hungrende, modløse, opbragte og skrigende Undersaatter, Hvis Sult Misnøye og Elendighed vare Veivisere til en bedre Tingenes Orden, var engelske Folket paa en ypperlig Vey at naae den. Han skildrede nu den slette Behandling af de til Vestindien bestemte Tropper, da der var pressede 90 Mand i Skibe, hvor der ikke var Rum til 40. For meente det samme, og talte kraftigen for Fred, og haardeligen mod Ministrene; hvis Forsvar Pitt med sædvanlig Veltalenhed, og sædvanlige Grunde paatog sig, beviiste Frankerigs Vanmagt af Assignaternes Synken, paastod, at en Campagne endnu vilde ødelægge Republiken, og erklærede sig villig til Fred, men Fred, der uden Skiændsel kunde modtages. Takadressen til Kongen, som For vilde have ombyttet med en Adresse om Fred, gik nu med 240 Stemmer mod 59 igiennem.